text: I kø for at få gratis strøsand
  01 februar 2010 kl. 16.40
  Vejsalten er sluppet op mange steder. Derfor tilbyder Fredercia Kommune sine borgere, at de - gratis - kan hente strøsand på byens genbrugspladser. Det benyttede mange sig af - før den nye snestorm truer.
  Biler med spande og biler med trailere holdt i kø, da salget begyndte kl. 15 mandag. 
  Frederciia Kommune er en af de kommuner, som mangler salt. Derfor bliver cykelstier og fortove ikke længere saltet.
  
  Krisemøde i Vejdirektoratet
  Også på de større veje er der problemer mange steder. Flere kommune har rationeret saltet, og Vejdirektoratet holdt mandag krisemøde om leverancerne. Snevejret har jo ramt hele Europa, så efterspørgslen er stor. 
  Vejdirektoratet kunne dog berolige bilister med, at der er salt nok til endnu en snestorm. Og den venter lige om hjørnet. Den skulle ramme det sydlige Jylland tirdag ved middagstid og bevæge sig nordpå i løbet af eftermiddag. Der varsles op til ti centimeter sne.
  